Danny Ongais je upokojeni ameriški dirkač Formule 1. Debitiral je v sezoni 1977 na Veliki nagradi ZDA, kjer je odstopil. Na predzadnji dirki sezone za Veliko nagrado Kanade pa je s sedmim mestom le za mesto zgrešil uvrstitev med dobitnike točk, a dosegel svojo najboljšo uvrstitev v karieri. V naslednji sezoni 1978 je nastopil na štirih dirkah, toda dvakrat je odstopil, dvakrat pa se mu ni uspelo kvalificirati na dirko, kasneje pa ni nikoli več dirkal v Formuli 1.